Public procurement notice: Voluntary Ex Ante Transparency Notice
Published: 2019-12-19
Buyer: Hämeenlinnan kaupunki
Country: FI
Contract type: Services
Procedure: Negotiated without a prior call for competition
CPV classification: 48000000 | 48100000 | 48800000 | 72000000
Estimated value: 256467 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Palvelutehtäväluokituksen uudistaminen ja Kanta-palveluiden käyttöönotto YPH Efficaan: tarvittavien teknisten ominaisuuksien ja lisäpiirteiden hankinta
Sosiaalihuollon asiakastietojärjestelmän (YPH Effica) palvelutehtäväluokitusrakenteen uudistaminen tarkoittaa asiakastietojärjestelmän toiminnallisuuden kehittämistä siten, että järjestelmän kokonaisarkkitehtuuri ja rakenne saatetaan lain (laki sosiaalihuollon asiakasasiakirjoista 20.3.2015/254) vaatimusten mukaiseksi. Asiakasasiakirjalain mukaan palvelutehtäväluokituksen mukaista tallentamista sosiaalihuollon asiakasrekisteriin ja käyttöoikeuksista annettua määräystä on alettava noudattaa viimeistään 1.1.2021 alkaen.
Palvelutehtäväluokituksen mukaisen rakenteen lisäksi asiakastietojärjestelmää kehitetään samalla siten, että siirrytään kohti kansallista tavoitetilaa asiakastietojen saatavuuden osalta. Tämä tarkoittaa järjestelmän liittämistä sosiaalihuollon asiakastiedon arkistoon (Kanta). Todennäköinen lakisääteinen takaraja Kanta-palveluihin liittymiselle tullee olemaan viimeistään 1.9.2024. YPH Effican osalta kyse on lakisääteisen palvelutehtäväluokituksen uudistamisen toteuttamisesta nykyiseen asiakastietojärjestelmään. Tätä uudistusta varten asiakastietojärjestelmään on hankittava teknisiä lisäpiirteitä sekä uudistuksen kannalta välttämätöntä konsultaatiota.
Hankintalain 40 §:n 1 momentin 2 kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Suorahankinnan perusteena on, että ainoastaan Tieto pystyy muokkaamaan nykyisen järjestelmän Kanta-yhteensopivaksi ja tekemään integraation. Uuden järjestelmän kilpailutus ei ole mahdollista lain edellyttämällä aikataululla. Lisäksi hankintalain 41 §:n 1 momentin mukaan hankintayksikkö voi tehdä suorahankinnan, kun alkuperäisen toimittajan kanssa tehtävä tavarahankinta on lisätilaus, jonka tarkoituksena on aikaisemman toimituksen tai laitteiston osittainen korvaaminen tai laajentaminen (edellytyksenä on, että toimittajan vaihtaminen johtaisi teknisiltä ominaisuuksiltaan erilaisen tavaran hankkimiseen, mikä aiheuttaisi yhteensopimattomuutta tai suhteettoman suuria teknisiä vaikeuksia käytössä ja kunnossapidossa). Hankinnasta ilmoitetaan hankintalain 131 §:n mukaisesti. Hankinnasta julkaistaan vapaaehtoista ennakkoavoimuutta (ex ante) koskeva ilmoitus (suorahankintailmoitus) Hilma-ilmoituskanavassa ja Euroopan unionin virallisessa lehdessä.
Palvelutehtäväluokituksen uudistaminen ja Kanta-palveluiden käyttöönotto YPH Efficaan: tarvittavien teknisten ominaisuuksien ja lisäpiirteiden hankinta
Hämeenlinnan kaupungin tietohallintojohtajan viranhaltijapäätös 45 / 12.12.2019. Tässä ilmoituksessa mainittu arvo on neljän vuoden arvio, joka ei sido hankintayksikköä. Hankinta on lisäksi mahdollinen hankintalain 136 §:n 2 momentin 2 kohdan perusteella, jossa todetaan, että "hankintasopimukseen voidaan tehdä muutos ilman uutta hankintamenettelyä, jos alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle".


Winner: Tieto Finland Oy
Award value: 256467